ai4bharat/Pralekha huggingface dataset:
তথ্যওসম্প্রচারমন্ত্রক
নবরাত্রীর বিশেষ অনুষ্ঠানের জন্য ডিডি ন্যাশনালের দর্শকসংখ্যার বৃদ্ধি
নতুনদিল্লি, ২৫শে অক্টোবর, ২০২১
দূরদর্শন থেকে অযোধ্যার রামলীলা,রামায়নের ঘটনাবলীর উপর নির্মিত চলচ্ছিত্র এবং নবরাত্রীর জন্য অন্যান্য বিশেষ অনুষ্ঠানের ফলে দূরদর্শনের দর্শক সংখ্যা বেড়েছে। বিশেষ অনুষ্ঠানগুলি সম্প্রচারের ফলে তা ৪২১% বৃদ্ধি পেয়েছে।
নবরাত্রীর সময়ে বিশেষ অনুষ্ঠানগুলির জন্য পূর্ববর্তী সপ্তাহগুলি থেকে দূরদর্শনের দর্শক সংখ্যা অনেক বেশি ছিল। কোন কোন দিন এই সংখ্যা ১৩৯% বৃদ্ধি পেয়েছে। এই সময়কালে দর্শক দূরদর্শনের অনুষ্ঠান প্রচুর উপভোগ করেছেন। ১০ দিন ধরে গড়ে ৬.৭ ঘণ্টা অর্থাৎ মোট ৬৭ ঘন্টার বিশেষ অনুষ্ঠান সম্প্রচারিত হয়েছে।
বিজয়ওয়াড়ার কনক দুর্গার কুমকুমা পূজা ও অলঙ্করম , তিরুপতির শ্রী ভেঙ্কটেশ্বরা স্বামী নবরাত্রী ব্রহ্মোৎসবম, দিল্লির ছত্তরপুর মন্দির ও ঝান্ডেওয়ালানের আরতি, কলকাতার মহালয়া ౼ এই বিশেষ অনুষ্ঠানগুলি এই সময়কালে শুধুমাত্র দূরদর্শনে সম্প্রচার হয়েছে।
CG/CB/NS
(Visitor Counter : 92
প্রধানমন্ত্রীরদপ্তর
পাঁচটি বন্দে ভারত ট্রেনের যাত্রার সূচনা করলেন প্রধানমন্ত্রী
নতুন দিল্লি, ২৭ জুন, ২০২৩
প্রধানমন্ত্রী শ্রী নরেন্দ্র মোদী মধ্যপ্রদেশের ভোপালের রানি কমলাপতি রেল স্টেশনে পাঁচটি বন্দে ভারত এক্সপ্রেসের যাত্রার সূচনা করেছেন। এগুলি হল – ভোপাল –ইন্দোর বন্দে ভারত এক্সপ্রেস; ভোপাল –জব্বলপুর বন্দে ভারত এক্সপ্রেস; রাঁচি-পাটনা বন্দে ভারত এক্সপ্রেস; ধারওয়াড়-বেঙ্গালুরু বন্দে ভারত এক্সপ্রেস এবং গোয়া -মুম্বাই বন্দে ভারত এক্সপ্রেস।
প্রধানমন্ত্রী রানি কমলাপতি-ইন্দোর বন্দে ভারত এক্সপ্রেসের প্রথম কামরাটি পরিদর্শন করেন। ট্রেনে থাকা শিশু এবং ট্রেনের কর্মীদের সঙ্গে কথা বলেন তিনি।
এক ট্যুইট বার্তায় প্রধানমন্ত্রী বলেছেন,
“আজ ভোপালে একসঙ্গে পাঁচটি বন্দে ভারত ট্রেনের যাত্রার সূচনা করার সৌভাগ্য হয়েছে। দেশজুড়ে পরিকাঠামো ও যোগাযোগ ব্যবস্থার দ্রুত উন্নয়নে আমাদের সরকার কতটা তৎপর, এ তারই প্রতিফলন।”
ইন্দোরের সাংসদ শ্রী শঙ্কর লালওয়ানি ভোপাল -ইন্দোর বন্দে ভারত এক্সপ্রেসের যাত্রী ছিলেন। তাঁর এক ট্যুইটের উত্তরে প্রধানমন্ত্রী মধ্যপ্রদেশের মানুষকে অভিনন্দন জানিয়ে বলেছেন, এই ট্রেনের ফলে তীর্থযাত্রীদের পক্ষে উজ্জয়িনীতে যাওয়া আরও সুবিধাজনক হবে।
জব্বলপুরের সাংসদ শ্রী রাকেশ সিং ভোপাল -জব্বলপুর বন্দে ভারত এক্সপ্রেস চালু হওয়ায় সন্তোষপ্রকাশ করেছেন। তাঁর ট্যুইটের জবাবে প্রধানমন্ত্রী বলেছেন, এই ট্রেনের সুবাদে মধ্যপ্রদেশের রাজধানী ভোপাল এবং রাজ্যের সাংস্কৃতিক রাজধানী জব্বলপুরের মধ্যে যোগাযোগ আরও মসৃণ হবে। এর জেরে পর্যটনের প্রসার হবে, তীর্থযাত্রীরাও এর সুফল পাবেন।
রাঁচির সাংসদ শ্রী সঞ্জয় শেঠের এক ট্যুইটের জবাবে প্রধানমন্ত্রী বলেছেন, রাঁচি-পাটনা বন্দে ভারত এক্সপ্রেস, খনিজ সম্পদ সমৃদ্ধ ঝাড়খণ্ড ও বিহারের প্রগতি ও বিকাশকে আরও গতি দেবে।
গোয়া -মুম্বাই বন্দে ভারত এক্সপ্রেস নিয়ে গোয়ার মুখ্যমন্ত্রী ডঃ প্রমোদ সাওয়ান্তের এক ট্যুইটের জবাবে প্রধানমন্ত্রী ট্যুইট করে বলেছেন, “বন্দে ভারত ট্রেন আরও বেশি সংখ্যক পর্যটককে গোয়ার প্রাকৃতিক সৌন্দর্য উপভোগে উৎসাহিত করবে। এর জেরে কোঙ্কন উপকূলীয় অঞ্চলের যোগাযোগ ব্যবস্থারও উন্নতি হবে।”
কেন্দ্রীয় মন্ত্রী প্রহ্লাদ যোশী এবং কর্ণাটকের রাজ্যপাল শ্রী থাওয়ার চাঁদ গেহলট ধারওয়াড়-বেঙ্গালুরু বন্দে ভারত এক্সপ্রেসের প্রথম যাত্রার সাক্ষী ছিলেন। শ্রী যোশীর করা এক ট্যুইটের জবাবে প্রধানমন্ত্রী তাঁর ট্যুইটে বলেছেন, “ধারওয়াড়-বেঙ্গালুরু বন্দে ভারত এক্সপ্রেস কর্ণাটক জুড়ে যোগাযোগ ব্যবস্থার উন্নতি ঘটাবে। রাজ্যের বাণিজ্য ও পর্যটনের বিকাশেও সহায়ক হবে এই ট্রেন।”
CG/SD/SKD
(
স্বাস্থ্যওপরিবারকল্যাণমন্ত্রক
অপপ্রচার বনাম প্রকৃত তথ্য
কো-ভ্যাকসিনের জন্য তড়িঘড়ি অনুমোদন দেওয়া হয়েছে রাজনৈতিক চাপে- সংবাদ মাধ্যমের এই দাবি বিভ্রান্তিকর এবং মিথ্যা
নয়াদিল্লি, ১৭ নভেম্বর, ২০২২
বেশ কিছু সংবাদ মাধ্যমে দাবি করা হয়েছে যে দেশের কোভিড-১৯ টিকার নির্মাতা ভারত বায়োটেক রাজনৈতিক চাপে পড়েই বেশ কিছু প্রক্রিয়া এড়িয়ে গেছে এবং তড়িঘড়ি ক্লিনিক্যাল ট্রায়াল করেছে। সংবাদ মাধ্যমে আরও দাবি করা হয়েছে যে টিকার জন্য তিন পর্যায়ের ক্লিনিক্যাল ট্রায়ালে একাধিক অসংগতি আছে। সংবাদ মাধ্যমের এই রিপোর্ট সম্পূর্ণ বিভ্রান্তিকর, মিথ্যা এবং ভিত্তিহীন।
ভারত সরকার এবং জাতীয় নিয়ন্ত্রক- সিডিএসসিও জরুরি ব্যবহারের জন্য কোভিড-১৯ টিকার অনুমোদনে বৈজ্ঞানিক পন্থা এবং অনুমোদিত পদ্ধতি অনুসরণ করেছে। সেন্ট্রাল ড্রাগস স্ট্যানডার্ড কন্ট্রোল অর্গানাইজেশন -র সাবজেক্ট এক্সপার্ট কমিটি  ২০২১এর পয়লা এবং দোশরা জানুয়ারি বৈঠক করে এবং যথাযথ আলোচনার পর ভারত বায়োটেকের কোভিড-১৯ ভাইরাস টিকার নিয়ন্ত্রিত জরুরি অনুমোদনের জন্য সুপারিশ করে। ২০২১এর জানুয়ারিতে কো-ভ্যাকসিনের নিয়ন্ত্রিত জরুরি ব্যবহারে অনুমোদন দেওয়ার আগে বিশেষজ্ঞ কমিটি টিকার সুরক্ষা এবং প্রতিষেধক ক্ষমতা বিষয়ক তথ্য পর্যালোচনা করে এবং জরুরি পরিস্থিতিতে নিয়ন্ত্রিত ব্যবহারের জন্য অনুমোদন দেওয়ার সুপারিশ করে জনস্বার্থে, বিশেষ করে মিউট্যান্ট স্ট্রেন দ্বারা সংক্রমণের ক্ষেত্রে। কো-ভ্যাকসিনের প্রস্তাবিত ডোজের ক্লিনিক্যাল ট্রায়ালে ইচ্ছাকৃতভাবে অবৈজ্ঞানিক পরিবর্তন করা হয়েছে বলে সংবাদ মাধ্যমে দাবি করা হয়েছে, তা বস্তুত করা হয়েছে সিডিএসসিও-কে দেওয়া ভারত বায়োটেকের তথ্যের ভিত্তিতে যা সিডিএসসিও-র অনুমোদিত প্রক্রিয়া মেনে এবং ডিজিসিআই-এর অনুমোদন পেয়েই করা হয়েছে।
এছাড়া পরে ভারত বায়োটেকের আরও তথ্যের ভিত্তিতে এবং অন্তর্বর্তীকালীন কার্যকারিতা ও সিডিএসসিও-র এসইসি-র সুরক্ষা তথ্য সমীক্ষা করে ২০২১এর ১১ মার্চ কোভিড-১৯ টিকা প্রয়োগের শর্ত তুলে নেওয়া হয়।
কো-ভ্যাকসিন সহ কোভিড-১৯ টিকার জরুরি পরিস্থিতিতে নিয়ন্ত্রিত ব্যবহারে বিভিন্ন শর্ত ও নিষেধাজ্ঞায় অনুমোদন দেয় জাতীয় নিয়ন্ত্রক শুধুমাত্র সিডিএসসিও-র সাবজেক্ট এক্সপার্ট কমিটির সুপারিশ মেনেই। সাবজেক্ট এক্সপার্ট কমিটিতে আছেন পালমোনোলজি, ইমিউনোলজি, মাইক্রো বায়োলজি, ফার্মাকোলজি, পেডিয়াট্রিক্স, ইন্টারন্যাল মেডিসিন ইত্যাদি বিষয়ক বিশেষজ্ঞরা।
PG/AP/NS
(Visitor Counter : 88
প্রধানমন্ত্রীরদপ্তর
আন্তর্জাতিক জৈব জ্বালানী জোট -এর সূচনা
নতুন দিল্লি, ৯ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী নতুন দিল্লিতে জি২০ শীর্ষ সম্মেলন চলাকালীন ৯ সেপ্টেম্বর সিঙ্গাপুর, বাংলাদেশ, ইটালি, মার্কিন যুক্তরাষ্ট্র, ব্রাজিল, আর্জেন্টিনা, মরিশাস এবং সংযুক্ত আরব আমিরশাহীর নেতৃবৃন্দের সঙ্গে যৌথভাবে আন্তর্জাতিক জৈব জ্বালানী জোট -এর সূচনা করেছেন।
জি২০ গোষ্ঠীর সভাপতি হিসেবে দায়িত্ব পালনের সময় ভারত আন্তর্জাতিক জৈব জ্বালানী জোট বা জিবিএ গঠনের উদ্যোগ গ্রহণ করে। বিশ্বজুড়ে জৈব জ্বালানীর ব্যবহারকে বাড়ানোই এই জোটের মূল উদ্দেশ্য। এর মাধ্যমে উন্নত প্রযুক্তি বিনিময়, স্থিতিশীল জৈব জ্বালানীর ব্যবহার বাড়ানো, সংশ্লিষ্ট সব পক্ষের অংশগ্রহণের মাধ্যমে জৈব জ্বালানীর মান নির্ধারণ এবং শংসাপত্র প্রদান নিশ্চিত করা হবে। এই জোট একটি জ্ঞান ভান্ডার ও রপ্তানির কেন্দ্র হয়ে উঠবে। বিশ্বজুড়ে জৈব জ্বালানীর মানোন্নয়ন ঘটানো এবং ব্যবহার বৃদ্ধির জন্যও জিবিএ অনুঘটকের কাজ করবে।
AC/ CB /SKD
(
প্রতিরক্ষামন্ত্রক
যৌথ মহড়া মিত্র শক্তি ২১-এ যোগ দিতে ভারতীয় সেনার শ্রীলঙ্কা রওনা
নতুন দিল্লি, ২ অক্টোবর, ২০২১
ভারত - শ্রীলঙ্কা দ্বিপাক্ষিক অষ্টম যৌথ মহড়া মিত্র শক্তি আগামী ৪-১৫ অক্টোবর পর্যন্ত শ্রীলঙ্কার আম্পারায় কমব্যাট ট্রেনিং স্কুলে আয়োজিত হবে। ভারতীয় সেনাবাহিনীর ১২০ জন সদস্য শ্রীলঙ্কা সেনাবাহিনীর একটি ব্যাটেলিয়নের সঙ্গে মহড়ায় অংশ নেবে। দুই দেশের সেনাবাহিনীর মধ্যে এধরণের মহড়া আয়োজনের উদ্দেশ্য হল, সেনাবাহিনীর মধ্যে পারস্পরিক অভিযান পরিচালনা ও দক্ষতা বাড়ানোর পাশাপাশি উগ্রপন্থা ও সন্ত্রাস দমন অভিযানের সেরা পন্থা-পদ্ধতিগুলি বিনিময় করা।
এই যৌথ মহড়ায় কৌশলগত অভিযান পরিচালনা সহ আন্তর্জাতিক স্তরে উগ্রপন্থা ও সন্ত্রাস দমন পদ্ধতি নিয়ে প্রশিক্ষণ কর্মসূচি পরিচালিত হবে। দক্ষিণ এশিয়ার দেশগুলির সঙ্গে এধরণের মহড়া পারস্পরিক সম্পর্ককে আরও সুদৃঢ় করতে সুদূরপ্রসারী ভূমিকা নেবে। সেই সঙ্গে ভারত ও শ্রীলঙ্কার সেনাবাহিনীর মধ্যে একেবারে তৃণমূল স্তরে যোগাযোগ ও সমন্বয় বজায় রাখার ক্ষেত্রে এই যৌথ মহড়া অনুঘটকের ভূমিকা পালন করবে।
উল্লেখ করা যেতে পারে, ভারত ও শ্রীলঙ্কা সেনাবহিনীর মধ্যে সপ্তম পর্যায়ের যৌথ মহড়া মিত্র শক্তি ২০১৯-এ মহারাষ্ট্রের পুণেতে ফরেন ট্রেনিং নোড-এ আয়োজিত হয়েছিল।
CG/BD/AS/
(Visitor Counter : 212
প্রধানমন্ত্রীরদপ্তর
প্রধানমন্ত্রী জনগণকে ‘হর ঘর তিরঙ্গা’ আন্দোলন জোরদার করার আহ্বান জানিয়েছেন
স্বাধীন ভারতবর্ষের পতাকার জন্য যারা স্বপ্ন দেখেছিলেন তাঁদের সাহস ও পরিশ্রমের কথাও স্মরণ করেন
আমাদের ইতিহাসে ২২ জুলাইয়ের বিশেষ গুরুত্ব রয়েছে, ১৯৪৭ সালের এই দিনটিতে আমাদের জাতীয় পতাকা গৃহীত হয়েছিল : প্রধানমন্ত্রী
নয়াদিল্লি, ২২ জুলাই, ২০২২
প্রধানমন্ত্রী শ্রী নরেন্দ্র মোদী দেশের জনগণকে ‘হর ঘর তিরঙ্গা’ আন্দোলন আরও জোরদার করার আহ্বান জানিয়েছেন। যাঁরা স্বাধীন ভারতবর্ষের পতাকার স্বপ্ন দেখেছিলেন, তিনি তাঁদের সাহস ও শ্রমের কথাও স্মরণ করেন। তিনি আমাদের ত্রিবর্ণ রঞ্জিত পতাকাটির সঙ্গে যুক্ত কমিটির বিস্তারিত বিবরণ সহ ইতিহাসের কিছু আকর্ষণীয় তথ্যও তুলে ধরেন। প্রথম জাতীয় পতাকা উত্তোলন করেছিলেন পণ্ডিত নেহরু। প্রধানমন্ত্রী বলেন, আমাদের ইতিহাসে ২২ জুলাইয়ের বিশেষ গুরুত্ব রয়েছে। ১৯৪৭ সালে আজকের দিনটিতেই জাতীয় পতাকা গৃহীত হয়েছিল।
একগুচ্ছ ট্যুইট বার্তায় প্রধানমন্ত্রী বলেন –
“এ বছর যখন আমরা ‘আজাদি কা অমৃত মহোৎসব’ পালন করছি, তখন চলুন ‘হর ঘর তিরঙ্গা’ আন্দোলন আরও জোরদার করি। ১৩ থেকে ১৫ আগস্টের মধ্যে আপনার বাড়িতে জাতীয় পতাকা উত্তোলন করুন। এই আন্দোলন জাতীয় পতাকার সঙ্গে আমাদের সম্পর্ককে আরও গভীর করবে।”
“আজ ২২ জুলাই। ভারতীয় ইতিহাসে এই দিনটির বিশেষ গুরুত্ব রয়েছে। ১৯৪৭ সালে আজকের দিনে আমাদের জাতীয় পতাকা গৃহীত হয়েছিল। ত্রিবর্ণ রঞ্জিত পতাকার সঙ্গে যুক্ত কমিটি সহ বিভিন্ন গুরুত্বপূর্ণ তথ্য তুলে ধরছি। দেশে প্রথম জাতীয় পতাকা উত্তোলন করেছিলেন পণ্ডিত নেহরু।”
“স্বাধীন ভারতবর্ষের পতাকার জন্য যাঁরা স্বপ্ন দেখেছিলেন আজ আমরা তাঁদের অদম্য সাহসিকতা ও পরিশ্রমের কথাও স্মরণ করব। তাঁদের স্বপ্নের ভারত তৈরির জন্য আমরা প্রতিশ্রুতিবদ্ধ।”
- নরেন্দ্র মোদী  জুলাই ২২, ২০২২
PG/PM/DM
(
প্রতিরক্ষামন্ত্রক
১৯৭১-এর যুদ্ধে অসীম সাহসী সেনানীদের সম্মান জানাতে এনসিসি-র পক্ষ থেকে ‘আজাদি কা বিজয় শৃঙ্খলা’ এবং ‘সংস্কৃতি ওঁ কা মহাসঙ্গম’ –এর সূচনা
নতুন দিল্লি, ০৪ ডিসেম্বর, ২০২১
আজাদি কা অমৃত মহোৎসবের অঙ্গ হিসেবে জাতীয় সমর শিক্ষার্থী বাহিনী  ‘আজাদি কি বিজয় শৃঙ্খলা’ এবং ‘সংস্কৃতি ওঁ কা মহাসঙ্গম’ অনুষ্ঠানের আয়োজন করছে। ‘আজাদি কি বিজয় শৃঙ্খলা’ কর্মসূচির অঙ্গ হিসেবে সারা দেশে ৭৫টি জায়গায় ১৯৭১-এর অসীম সাহসী সেনানীদের সম্মান জানানো হচ্ছে। ৭৫টি জায়গায় এই অনুষ্ঠানের মধ্যে ৫টি অনুষ্ঠান গ্যালান্ট্রি পুরস্কার পোর্টালে (https://www.gallantryawards.gov.in/
) সরাসরি সম্প্রচারিত হয়েছে।
‘সংস্কৃতি ওঁ কা মহাসঙ্গম’ কর্মসূচির অঙ্গ হিসেবে দিল্লিতে একটি বিশেষ জাতীয় অখণ্ডতা শিবিরের আয়োজন করা হবে। এই অনুষ্ঠানে সারা দেশ থেকে অংশগ্রহণকারীরা সাংস্কৃতিক রীতিনীতি বিনিময় করবেন। জাতীয় রাজধানী দিল্লিতে এনসিসি ক্যাম্পের অডিটোরিয়ামে আরও একটি মূল অনুষ্ঠানের আয়োজন করা হচ্ছে। এই অনুষ্ঠানে সীমান্ত ও উপকূলীয় এলাকার এনসিসি ক্যাডেটরা তাদের নিজ নিজ রাজ্যের স্থানীয় নৃত্য প্রদর্শন করবেন এবং ২২টি ভাষায় অখণ্ডতা সংক্রান্ত সঙ্গীত সমবেত কণ্ঠে পরিবেশন করা হবে।
এনসিসি-র পক্ষ থেকে এই মেগা অনুষ্ঠান আয়োজনের উদ্দেশ্যই হলো দেশের ৭৫টি জায়গায় ১৯৭১-এর যুদ্ধের অসীম সাহসী সেনানীদের পরিবারগুলিকে সম্বর্ধনা দেওয়া। এই অনুষ্ঠানে ভারতের সাংস্কৃতিক বৈচিত্র্য তুলে ধরা হবে। সীমান্ত ও উপকূলবর্তী এলাকার এনসিসি ক্যাডেটরা বৈচিত্র্যের মধ্যে ঐক্যকে আরও নীবিড় করতে সাংস্কৃতিক অনুষ্ঠান পরিবেশন করবেন।
CG/BD/SKD/
(Visitor Counter : 118
প্রধানমন্ত্রীরদপ্তর
দেশে পরিবর্তনের জন্য একটি সামগ্রিক শিক্ষা ব্যবস্থা গুরুত্বপূর্ণ : প্রধানমন্ত্রী
নতুন দিল্লি, ৭ সেপ্টেম্বর, ২০২১
প্রধানমন্ত্রী নরেন্দ্র মোদী বলেছেন, দেশে পরিবর্তনের জন্য একটি সামগ্রিক শিক্ষা ব্যবস্থা গুরুত্বপূর্ণ । MyGovIndia – এর একটি ট্যুইট ভাগ করে নেওয়ার সময় প্রধানমন্ত্রী বলেছেন, গত ৭ বছরে শিক্ষাক্ষেত্রে পরিবর্তনের ভালো দিকগুলি উঠে এসেছে । এক ট্যুইটে প্রধানমন্ত্রী বলেছেন ;
“দেশে পরিবর্তনের জন্য একটি সামগ্রিক শিক্ষা ব্যবস্থা গুরুত্বপূর্ণ ।
গত ৭ বছরে শিক্ষাক্ষেত্রে পরিবর্তনের ভালো দিকগুলি উঠে এসেছে ।”
CG/SS/RAB
(
প্রধানমন্ত্রীরদপ্তর
গুজরাটের অম্বাজিতে এক দুর্ঘটনায় প্রাণহানির খবরে প্রধানমন্ত্রীর শোকপ্রকাশ
নতুনদিল্লি, ২রা সেপ্টেম্বর, ২০২২
প্রধানমন্ত্রী শ্রী নরেন্দ্র মোদী গুজরাটের অম্বাজিতে এক দুর্ঘটনায় প্রাণহানির খবরে শোক প্রকাশ করেছেন। তিনি আহতদের দ্রুত আরোগ্য কামনাও করেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “গুজরাটের অম্বাজিতে এক দুর্ঘটনায় প্রাণহানির খবরে আমি মর্মাহত। আহতদের দ্রুত আরোগ্য কামনা করি। ক্ষতিগ্রস্তদের সম্ভাব্য সব রকমের সহায়তা করা হবে: প্রধানমন্ত্রী @narendramodi”।
PG/CB
(
প্রধানমন্ত্রীরদপ্তর
প্রাক্তন প্রধানমন্ত্রী রাজীব গান্ধীর প্রয়াণ বার্ষিকীতে প্রধানমন্ত্রীর শ্রদ্ধার্ঘ্য
নতুন দিল্লি, ২১ মে, ২০২২
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী রাজীব গান্ধীর প্রয়াণ বার্ষিকীতে শ্রদ্ধাজ্ঞাপন করেছেন।
এক ট্যুইটে প্রধানমন্ত্রী বলেছেন;
“প্রাক্তন প্রধানমন্ত্রী রাজীব গান্ধীর প্রয়াণ বার্ষিকীতে শ্রদ্ধার্ঘ্য।”
CG/SS/SKD/
(
প্রধানমন্ত্রীরদপ্তর
বিশ্বকর্মা জয়ন্তী উপলক্ষে ১৭ ই সেপ্টেম্বর ২০২৩ প্রথাগত শিল্পী ও কারিগরদের জন্য “পিএম বিশ্বকর্মা” প্রকল্পের সূচনা করবেন প্রধানমন্ত্রী
প্রধানমন্ত্রীর ভাবনায় অনুপ্রাণিত এই প্রকল্প প্রথাগত শিল্পে নিয়োজিত ব্যক্তিদের সমর্থন যোগাবে, তাদের দক্ষতা বৃদ্ধিতে সহায়ক হবে
“পিএম বিশ্বকর্মা” প্রকল্পের সম্পূর্ণ ব্যয়ভার বহন করবে কেন্দ্রীয় সরকার, এজন্য ১৩ হাজার কোটি টাকা বরাদ্দ করা হয়েছে
“পিএম বিশ্বকর্মা”র পরিধি বিস্তৃত – এর আওতায় রয়েছে ১৮ টি প্রথাগত শিল্প
পিএম বিশ্বকর্মা শংসাপত্র এবং পরিচিতিপত্রের মাধ্যমে বিশ্বকর্মাদের স্বীকৃতি দেওয়া হবে
বিশ্বকর্মারা দক্ষতা বৃদ্ধির জন্য প্রশিক্ষণ ও ঋণ সহায়তাও পাবেন
নতুন দিল্লি, ১৫ই সেপ্টেম্বর ২০২৩
বিশ্বকর্মা জয়ন্তী উপলক্ষে আগামী ১৭ ই সেপ্টেম্বর ২০২৩, নতুন দিল্লির দ্বারকায় ইন্ডিয়া ইন্টারন্যাশনাল কনভেনশন অ্যাণ্ড এক্সপো সেন্টারে বেলা ১১ টা নাগাদ প্রথাগত শিল্পী ও কারিগরদের জন্য “পিএম বিশ্বকর্মা” প্রকল্পের সূচনা করবেন প্রধানমন্ত্রী শ্রী নরেন্দ্র মোদী।
প্রধানমন্ত্রী বরাবরই প্রথাগত শিল্পে নিয়োজিত ব্যক্তিদের পাশে দাঁড়াতে চেয়েছেন। এই ভাবনার পিছনে শুধু যে শিল্পী ও কারিগরদের আর্থিকভাবে সহায়তা করার ইচ্ছা রয়েছে তাই নয়, আমাদের সুপ্রাচীন ও বৈচিত্র্যপূর্ণ ঐতিহ্যকে বাঁচিয়ে রাখা এবং স্থানীয় পণ্য ও শিল্পের বিকাশ সাধনও এই উদ্যোগের অন্যতম চালিকাশক্তি।
“পিএম বিশ্বকর্মা” প্রকল্পের সম্পূর্ণ ব্যয়ভার বহন করবে কেন্দ্রীয় সরকার, এজন্য ১৩ হাজার কোটি টাকা বরাদ্দ করা হয়েছে। এই প্রকল্পের আওতায় বিশ্বকর্মারা কমন সার্ভিস সেন্টারের মাধ্যমে বিনামূল্যে বায়োমেট্রিক ভিত্তিক পিএম বিশ্বকর্মা পোর্টালে নিজেদের নাম নথিভুক্ত করতে পারবেন। পিএম বিশ্বকর্মা শংসাপত্র এবং পরিচিতিপত্রের মাধ্যমে বিশ্বকর্মাদের স্বীকৃতি দেওয়া হবে। তাঁদের দক্ষতা বৃদ্ধির জন্য প্রাথমিক ও পরবর্তীস্তরের প্রশিক্ষণের ব্যবস্থা রয়েছে। সরঞ্জাম কেনার জন্য তাঁরা ১৫ হাজার টাকা করে পাবেন। কোনোরকম সমান্তরাল জামিন ছাড়াই ৫ শতাংশ ভর্তুকি সুদের হারে প্রথম কিস্তিতে এক লক্ষ টাকা পর্যন্ত এবং দ্বিতীয় কিস্তিতে ২ লক্ষ টাকা পর্যন্ত ঋণের সুবিধা তাঁদের দেওয়া হবে। ডিজিটাল লেনদেনের জন্য উৎসাহ এবং বিপণন সংক্রান্ত সহায়তাও তাঁরা পাবেন।
এই প্রকল্পের লক্ষ্য হল প্রথাগত শিল্পের ক্ষেত্রে গুরু-শিষ্য পরম্পরা এবং পরিবারভিত্তিক দক্ষতার অনুশীলনকে আরো শক্তিশালী করে তোলা। শিল্পী ও কারিগরদের তৈরি পণ্যের গুণমানের উন্নয়ন, পণ্য ও পরিষেবার ব্যাপ্তি বাড়ানো এবং দেশীয় ও বিশ্বজনীন মূল্য শৃঙ্খলের সঙ্গে সেগুলির সংযুক্তিকরণ এর প্রধান উদ্দেশ্য।
এই প্রকল্পটি দেশজুড়ে গ্রামীণ ও শহরাঞ্চলে শিল্পী এবং কারিগরদের প্রয়োজনীয় সহায়তা দেবে। ১৮ টি প্রথাগত শিল্পকে এই প্রকল্পের আওতায় আনা হয়েছে। এগুলি হল
১) কাঠের কাজের শিল্পী
২) নৌকা প্রস্তুতকারক
৩) অস্ত্র প্রস্তুতকারক
৪) কামার
৫) হাতুড়ি ও ছোটোখাটো সরঞ্জাম নির্মাতা
৬) তালা নির্মাতা
৭) স্বর্ণকার
৮) মৃৎশিল্পী
৯) ভাস্কর, প্রস্তরশিল্পী
১০) জুতোর কারিগর
১১) রাজমিস্ত্রী
১২) ঝুড়ি/মাদুর/ঝাঁটা নির্মাতা
১৩) পুতুল ও খেলনা নির্মাতা
১৪) কেশশিল্পী
১৫) মালাকর
১৬) রজক
১৭) দর্জি
এবং
১৮) মাছ ধরার জাল নির্মাতা
AC/SD /SG/
(
প্রধানমন্ত্রীরদপ্তর
প্রধানমন্ত্রী স্টার্টআপস্ সংস্থাগুলির প্রতিনিধিদের সঙ্গে ১৫ই জানুয়ারি মতবিনিময় করবেন
স্টার্টআপস্ সংস্থাগুলি ৬টি বিষয় প্রধানমন্ত্রীর কাছে উপস্থাপিত করবে
দেশে স্টার্টআপ ব্যবস্থাপনাকে শক্তিশালী করতে প্রধানমন্ত্রীর উদ্যোগের অঙ্গ এই মতবিনিময় কর্মসূচি
নয়াদিল্লি, ১৪ জানুয়ারি, ২০২২
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ১৫ই জানুয়ারি সকাল ১০টা ৩০ মিনিটে স্টার্টআপস্ বা নতুন শিল্পোদ্যোগীদের সঙ্গে মতবিনিময় করবেন।
কৃষি, স্বাস্থ্য, শিল্পোদ্যোগ ব্যবস্থাপনা, মহাকাশ, চতুর্থ পর্যায়ের শিল্প, নিরাপত্তা, আর্থিক প্রযুক্তি, পরিবেশ সহ বিভিন্ন ক্ষেত্রের স্টার্টআপস্ সংস্থাগুলির প্রতিনিধিরা এই মতবিনিময় কর্মসূচিতে অংশগ্রহণ করবেন। তৃণমূল স্তর থেকে বিকশিত হওয়া, ডিএনএ – এর পরিবর্তন ঘটানো, স্থানীয় পণ্যকে আন্তর্জাতিক বাজারে পৌঁছে দেওয়া, ভবিষ্যৎ প্রযুক্তি, উৎপাদন ক্ষেত্রে শ্রেষ্ঠত্ব ও স্থিতিশীল উন্নয়ন – এই ৬টি বিষয়ের কার্যকর গোষ্ঠীর সদস্যরা মতবিনিময় করবেন। ১৫০টিরও বেশি স্টার্টআপস্ সংস্থা এই প্রক্রিয়ায় অংশ নেবে। মতবিনিময়ের জন্য প্রত্যেক গোষ্ঠীকে সময় নির্দিষ্ট করে দেওয়া হয়েছে। এই কর্মসূচির উদ্দেশ্য হ’ল, দেশে উদ্ভাবন শক্তিকে কাজে লাগিয়ে কিভাবে নতুন শিল্পোদ্যোগীরা জাতীয় চাহিদায় ভূমিকা নেবেন।
আজাদি কা অমৃত মহোৎসবের অঙ্গ হিসাবে কেন্দ্রীয় শিল্প ও বাণিজ্য মন্ত্রকের শিল্পোৎসাহ ও অভ্যন্তরীণ বাণিজ্য দপ্তর ১০-১৬ই জানুয়ারি ‘সেলিব্রিটি ইনোভেশন ইকো সিস্টেম’ বিষয়ের উপর নানা অনুষ্ঠানের আয়োজন করেছে। স্টার্টআপ ইন্ডিয়া উদ্যোগের ষষ্ঠ বার্ষিকীতে এই প্রয়াস নেওয়া হয়েছে।
প্রধানমন্ত্রী দৃঢ়ভাবে বিশ্বাস করেন, দেশের উন্নয়নে স্টার্টআপস্ সংস্থাগুলি যথেষ্ট অবদান রয়েছে। এই ভাবনার সঙ্গে সাযুজ্য রেখে ২০১৬ সালে স্টার্টআপ ইন্ডিয়া ফ্ল্যাগশিপ কর্মসূচির সূচনা হয়। স্টার্টআপ সংস্থাগুলির উন্নয়নের জন্য প্রয়োজনীয় পরিবেশ গড়ে তুলতে সরকার সচেষ্ট। এর প্রতিফলন দেশ জুড়ে অনুভূত হচ্ছে। এর ফলে, ভারতে ইউনিকর্নের প্রসার ঘটছে।
CG/CB/SB
(
প্রধানমন্ত্রীরদপ্তর
উত্তরাখন্ডের মুখ্যমন্ত্রী হিসেবে শপথ নেওয়ায় শ্রী তিরথ সিং রাওয়াতকে প্রধানমন্ত্রীর অভিনন্দন
নয়াদিল্লী, ১০ মার্চ, ২০২১
প্রধানমন্ত্রী শ্রী নরেন্দ্র মোদী উত্তরাখন্ডের মুখ্যমন্ত্রী হিসেবে শপথ গ্রহণ করায় শ্রী তিরথ সিং রাওয়াতকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, ‘শ্রী@TIRATHSRAWAT-কে উত্তরাখন্ডের মুখ্যমন্ত্রী হিসেবে শপথ গ্রহণ করার জন্য অভিনন্দন জানাই। প্রশাসনিক ও সংগঠনের বিষয়ে তাঁর যথেষ্ট অভিজ্ঞতা রয়েছে। তাঁর নেতৃত্বে রাজ্যের উন্নয়ন নতুন উচ্চতায় পৌঁছবে বলে আমি নিশ্চিত।’
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা পাঁচ বছর মেয়াদে ১,৬০০ কোটি টাকা ব্যয়ে আয়ুষ্মান ভারত ডিজিটাল মিশন রূপায়ণের প্রস্তাব অনুমোদন করেছে
নতুন দিল্লি, ২৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা সারা দেশে জাতীয় স্তরের প্রকল্প হিসেবে স্বাস্থ্য ও পরিবার কল্যাণ মন্ত্রকের আয়ুষ্মান ভারত ডিজিটাল মিশন শুরু করার প্রস্তাব অনুমোদন করেছে। এজন্য আগামী পাঁচ বছরে ১,৬০০ কোটি টাকার বাজেট সংস্থান করা হয়েছে। জাতীয় স্বাস্থ্য কর্তৃপক্ষ  আয়ুষ্মান ভারত ডিজিটাল মিশন  রূপায়ণ করবে। ডিজিটাল স্বাস্থ্য পরিষেবা বিগত কয়েক বছর ধরেই স্বাস্থ্য ব্যবস্থার ক্ষেত্রে অত্যন্ত কার্যকর প্রমাণিত হয়েছে। সেই সঙ্গে কো-উইন, আরোগ্য সেতু এবং ই-সঞ্জিবনী উদ্যোগের মাধ্যমে স্বাস্থ্য পরিষেবায় প্রযুক্তির ভূমিকা আরও বেশি করে প্রমাণিত হয়েছে। তাই, সম্পদের সর্বাধিক সদ্ব্যবহার এবং যথাযথ স্বাস্থ্য পরিচর্যা পৌঁছে দেওয়ার ক্ষেত্রে এধরণের উদ্যোগগুলিকে একত্রিত করার প্রয়োজন দেখা দেয়।
জন ধন, আধার এবং মোবাইল - পরিভাষায় জেএএম বা ত্রিমুখী কৌশল এবং সরকারের অন্যান্য ডিজিটাল উদ্যোগগুলির ওপর ভিত্তি করে আয়ুষ্মান ভারত ডিজিটাল মিশন স্বাস্থ্য সম্পর্কিত ডেটা বা তথ্য এবং পরিকাঠামোগত পরিষেবার মাধ্যমে এক অবাধ অনলাইন প্ল্যাটফর্ম গড়ে তুলছে। একই সঙ্গে স্বাস্থ্য সম্পর্কিত ব্যক্তিগত তথ্যের নিরাপত্তা এবং গোপনীয়তাও ডিজিটাল ব্যবস্থার মাধ্যমে সুনিশ্চিত করা হচ্ছে।
আয়ুষ্মান ভারত ডিজিটাল মিশনের মাধ্যমে সাধারণ মানুষ তাদের আয়ুষ্মান ভারত হেল্থ অ্যাকাউন্ট নাম্বার তৈরি করতে পারবেন। এই নাম্বারের সাহায্যে তাদের যাবতীয় স্বাস্থ্য সম্পর্কিত ডিজিটাল রেকর্ড নথিভুক্ত করা সম্ভব হবে। এই মিশন গুণগত মানের অভিন্ন স্বাস্থ্য পরিষেবা পৌঁছে দেওয়ায় উন্নতি ঘটাবে। সেই সঙ্গে টেলি-মেডিসিনের মত প্রযুক্তির ব্যবহার আরও বাড়বে উৎসাহিত করবে।
ছয়টি কেন্দ্রশাসিত অঞ্চলে আয়ুষ্মান ভারত ডিজিটাল মিশনের পরীক্ষামূলক রূপায়ণ সফল ভাবে শেষ হয়েছে। এই কর্মসূচি পরীক্ষামূলক ভাবে রূপায়ণের সময় ডিজিটাল স্যান্ড বক্স তৈরি করা হয়। চলতি মাসের ২৪ ফেব্রুয়ারি পর্যন্ত ১৭ কোটি ৩৩ লক্ষ ৬৯ হাজার ৮৭টি আয়ুষ্মান ভারত হেল্থ অ্যাকাউন্ট তৈরি হয়েছে। একই ভাবে আয়ুষ্মান ভারত ডিজিটাল মিশনের সঙ্গে ১০ হাজার ১১৪ জন চিকিৎসক এবং ১৭ হাজার ৩১৯টি স্বাস্থ্য পরিষেবা কেন্দ্র যুক্ত হয়েছে।
আয়ুষ্মান ভারত ডিজিটাল মিশন শুধুমাত্র জনস্বাস্থ্য ব্যবস্থায় প্রমাণ ভিত্তিক কার্যকর সিদ্ধান্ত গ্রহণের ক্ষেত্রেই সহায়ক হবে না, সেই সঙ্গে এই কর্মসূচি উদ্ভাবনের অনুঘটক হয়ে উঠবে এবং স্বাস্থ্য পরিষেবা ক্ষেত্রে কর্মসংস্থানের সুযোগ তৈরি করবে।
CG/BD/AS/
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও নেদারল্যান্ডের প্রধানমন্ত্রী মার্ক রুট্টের মধ্যে টেলিফোনে কথা
নয়াদিল্লি, ১৩ জুলাই, ২০২২
প্রধানমন্ত্রী শ্রী নরেন্দ্র মোদী নেদারল্যান্ডের প্রধানমন্ত্রী মার্ক রুট্টের সঙ্গে টেলিফোনে কথা বলেছেন।
দুই নেতা ভারত-নেদারল্যান্ড দ্বিপাক্ষিক সম্পর্ক ও জল সহযোগিতায় কৌশলগত অংশীদারিত্ব সহ কৃষি ক্ষেত্রের নানান দিক নিয়ে আলোচনা করেন। উভয়ে ভারত-ইউরোপীয় ইউনিয়নের মধ্যে সম্পর্ক নিয়েও মত-বিনিময় করেন। এছাড়াও আঞ্চলিক ও আন্তর্জাতিক বিভিন্ন বিষয় এবং ভারত-প্রশান্ত মহাসাগরীয় অঞ্চলের সহযোগিতার বিষয়ে ভারত-নেদারল্যান্ডের প্রধানমন্ত্রীদের মধ্যে কথা হয়।
উচ্চ পর্যায়ের প্রতিনিধিদের মধ্যে নিয়মিত সফর এবং মত-বিনিময় ভারত-নেদারল্যান্ড সম্পর্ককে সাম্প্রতিককালে নতুন উচ্চতায় পৌঁছে দিয়েছে। দুই দেশের প্রধানমন্ত্রী ২০২১ সালের ৯ই এপ্রিল ভার্চুয়াল শিখর সম্মেলন করেন। এই সম্মেলনে নেদারল্যান্ডের সঙ্গে জল সম্বন্ধীয় কৌশলগত অংশীদারিত্ব স্থাপন করা হয়।
চলতি বছরে ভারত ও নেদারল্যান্ড যৌথভাবে কূটনৈতিক সম্পর্ক স্থাপনের ৭৫ বছর উদযাপন করছে। ভারতের রাষ্ট্রপতির চলতি বছরের ৪-৭ এপ্রিল নেদারল্যান্ড সফরের মধ্যে দিয়ে এই বিশেষ মাইলফলকটি পালন করা হয়।
PG/PM/NS
(
প্রধানমন্ত্রীরদপ্তর
সিডনি সম্মেলনে প্রধানমন্ত্রী মুখ্য বক্তা হিসেবে ভাষণ দেবেন
নতুন দিল্লি, ১৭ নভেম্বর, ২০২১
প্রধানমন্ত্রী শ্রী নরেন্দ্র মোদী সিডনি সম্মেলনে মুখ্য বক্তা হিসেবে ভাষণ দেবেন। ১৮ নভেম্বর সকাল নটা নাগাদ তাঁর এই ভাষণ হবে। প্রধানমন্ত্রীর ভাষণের মূল বিষয় ভারতের প্রযুক্তিগত ক্ষেত্রে ক্রমোন্নতি এবং বৈপ্লবিক পরিবর্তন। প্রধানমন্ত্রীর আগে প্রারম্ভিক ভাষণ দেবেন অস্ট্রেলিয়ার প্রধানমন্ত্রী।
সিডনি সম্মেলন ১৭ থেকে ১৯ নভেম্বর, ২০২১ পর্যন্ত অনুষ্ঠিত হচ্ছে। অস্ট্রেলিয়ান স্ট্যাটিজিক পলিসি ইনস্টিটিউটের উদ্যোগে এই সম্মেলন অনুষ্ঠিত হচ্ছে। এটি রাজনৈতিক, ব্যবসা সংক্রান্ত এবং সরকারি নেতৃবৃন্দকে উদীয়মান এবং সমালোচনা মূলক প্রযুক্তির সুযোগ এবং চ্যালেঞ্জ যা রয়েছে সেগুলি মোকাবিলার জন্য কিভাবে একত্রিত হয়ে কাজ করতে হবে তার দিক নির্দেশ করা হবে। অনুষ্ঠানে অস্ট্রেলিয়ার প্রধানমন্ত্রী মিস্টার স্কট মরিসন এবং জাপানের প্রাক্তন প্রধানমন্ত্রী শিনজো আবের বক্তব্যও থাকবে।
CG/ SB
(
অর্থমন্ত্রক
রাজ্যগুলির অর্থমন্ত্রীদের সঙ্গে প্রাক-বাজেট পরামর্শ বৈঠকে পৌরোহিত্য করলেন অর্থমন্ত্রী শ্রীমতী নির্মলা সীতারমন
নয়াদিল্লি, ৩০ ডিসেম্বর, ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ এখানে ২০২২-২৩ সাধারণ বাজেটের জন্য রাজ্য এবং বিধানসভা রয়েছে এমন কেন্দ্রশাসিত অঞ্চলগুলির অর্থমন্ত্রীদের সঙ্গে প্রাক-বাজেট পরামর্শ বৈঠকে পৌরোহিত্য করেন। এই বৈঠকে বিভাগীয় প্রতিমন্ত্রী, রাজ্যগুলির উপ-মুখ্যমন্ত্রী, অর্থমন্ত্রীরা সহ রাজ্য ও কেন্দ্রশাসিত অঞ্চলগুলির উচ্চপদস্থ আধিকারিকরাও উপস্থিত ছিলেন। কেন্দ্রীয় অর্থ সচিব বৈঠকে অংশগ্রহণকারী সকলকে স্বাগত জানিয়ে এই প্রাক-বাজেট পরামর্শ বৈঠকের গুরুত্ব সম্পর্কে অবহিত করেন। বৈঠকে অংশগ্রহণকারী অধিকাংশ প্রতিনিধিই মহামারীর সময় কঠিন পরিস্থিতিতে রাজ্য ও কেন্দ্রশাসিত অঞ্চলগুলিকে আর্থিক সহায়তার জন্য অর্থমন্ত্রীকে ধন্যবাদ জানিয়েছেন। বৈঠকে প্রতিনিধিরা ঋণ গ্রহণের ঊর্ধ্বসীমা বৃদ্ধি, রাজ্যগুলিকে ব্যাক-টু-ব্যাক ঋণ সহায়তা, মূলধনী খাতে ব্যয়ের জন্য বিশেষ আর্থিক সাহায্যের কথাও উল্লেখ করেন। বাজেট ভাষণে অন্তর্ভুক্তির জন্য রাজ্য ও কেন্দ্রশাসিত অঞ্চলের প্রতিনিধিরা অর্থমন্ত্রীকে বিভিন্ন পরামর্শ দেন। ২০২২-২৩ সাধারণ বাজেট সম্পর্কে মতামত ও পরামর্শের জন্য বৈঠকে উপস্থিত সকলকে অর্থমন্ত্রী ধন্যবাদ জানান। প্রতিনিধিদের প্রস্তাবিত সমস্ত বিষয় খতিয়ে দেখা হবে বলে শ্রীমতী সীতারমন আশ্বাস দেন।
CG/BD/DM/
(Visitor Counter : 108
কর্মী, জন-অভিযোগএবংপেনশনমন্ত্রক
কোভিড-১৯ এর মোকাবিলায় কর্মী, জন অভিযোগ ও পেনশন মন্ত্রকের প্রতিমন্ত্রী ডঃ জীতেন্দ্র সিং-এর পর্যালোচনা বৈঠক
নতুনদিল্লি, ৭ এপ্রিল, ২০২০
উত্তরপূর্বাঞ্চল উন্নয়ন , প্রধানমন্ত্রীর দপ্তর, কর্মী, জন অভিযোগ, পেনশন, আনবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং আজ ভিডিও কনফারেন্সের মাধ্যমে একটি বৈঠক করেছেন। বৈঠকে কর্মী, জন অভিযোগ ও পেনশন দপ্তরের কাজের পর্যালোচনা করা হয়।
ডক্টর সিং, কর্মী প্রশিক্ষণ দপ্তরের গৃহীত বিভিন্ন পদক্ষেপ নিয়ে আলোচনা করেন। প্রতিরোধমূলক নিয়ন্ত্রণ ব্যবস্থা উঠে যাওয়ার পর দপ্তরে কাজকর্ম কেমনভাবে চলবে তা নিয়ে আলোচনা হয়েছে। যেসব সব কর্মী বাড়ি থেকে কাজ করছেন, তাঁদের গুরুত্বপূর্ণ বিষয়গুলি জানানো হয়েছে। একজন অতিরিক্ত সচিব ও যুগ্মসচিব এই কাজগুলির নজরদারি করছেন। কর্মীদের প্রশিক্ষণের জন্য সুসংহত সরকারী অনলাইন প্রশিক্ষণ প্লাটফর্ম চালু করা হয়েছে।
জন অভিযোগ সংক্রান্ত দপ্তরের জাতীয় নজরদারী ড্যাশবোর্ডটি ১ এপ্রিল থেকে কাজ শুরু করেছে। https://darpg.gov.in –এই ওয়েবসাইটে এপর্যন্ত ১০৬৫৯টি অভিযোগ জমা পড়েছে। ১ এপ্রিলের পর পোর্টালে জমা পড়া অভিযোগ, ৩৩৩ থেকে বেড়ে হয়েছে, ২৩৪৩টি। কোভিড–১৯ সংক্রান্ত জন অভিযোগগুলির নিষ্পত্তি ৩ দিনের মধ্যে করার চেষ্টা চালানো হচ্ছে। পরিযায়ী শ্রমিকদের খাদ্যের বিষয়ে বিভিন্ন টেলিভিশন চ্যানেলের প্রতিবেদন ও সংবাদ মাধ্যমের ট্যুইটগুলি জনঅভিযোগ দপ্তর নজরে রাখছে। বিশেষ ক্ষমতাপ্রাপ্ত মন্ত্রিগোষ্ঠী ও ক্ষমতাপ্রাপ্ত আধিকারিক – ১০ এর কাছে এই অভিযোগগুলির শ্রেণীবিন্যাস করে জমা দেওয়া হচ্ছে।
পেনশন দপ্তরের ১০০ শতাংশ কাজ ই-অফিসের মাধ্যমে করা হচ্ছে। আধিকারিকরা এই ব্যবস্থার মাধ্যমে ফাইলের আদান-প্রদানও করছেন। কোভিড–১৯ মহামারীর বিষয়ে পেনশনারদের প্রায় ৪ লক্ষ এসএমএস পাঠানো হয়েছে। ৯ এপ্রিল এইমস-এর একজন বিশেষজ্ঞ চিকিৎসক ১০০জন পেনশনারকে টেলি কনফারেন্সিং-এর মাধ্যমে স্বাস্থ্য সংক্রান্ত নানা পরামর্শ দেবেন। ১৩ তারিখ দেশের ২৪ – ২৫ টি শহরের পেনশনভোগীরা ভিডিও কনফারেন্সিং-এর মাধ্যমে একজন যোগ প্রশিক্ষকের সঙ্গে মতবিনিময় করতে পারবেন। কোভিড – ১৯ মহামারীর কারণে প্রতিরোধমূলক নিয়ন্ত্রণ ব্যবস্থায় পেনশনভোগীদের সুস্বাস্থ্যের কথা বিবেচনা করে এই উদ্যোগ নেওয়া হয়েছে।
কর্মী দপ্তর, জনঅভিযোগ দপ্তর, পেনশন দপ্তরের সব আধিকারিক কোভিড–১৯ এর জন্য গঠিত পিএম-কেয়ার্স তহবিলে তাঁদের একদিনের বেতন জমা দিয়েছেন। সিভিল সার্ভিসেস অফিসার্স ইনস্টিটিউটও এই তহবিলে ২৫ লক্ষ টাকা জমা দিয়েছে।
(CG/CB
প্রধানমন্ত্রীরদপ্তর
হর ঘর তিরঙ্গা আন্দোলনে সকলের প্রাণবন্ত সাড়া পাওয়ায় সন্তোষ প্রকাশ প্রধানমন্ত্রীর
নয়াদিল্লি, ২২ জুলাই, ২০২২
প্রধানমন্ত্রী শ্রী নরেন্দ্র মোদী হর ঘর তিরঙ্গা আন্দোলনে সকলের স্বতস্ফূর্ত ও উৎসাহব্যাঞ্জক সাড়া পাওয়ায় সন্তোষ প্রকাশ করেছেন।
মাই গভ ইন্ডিয়ার একটি ট্যুইটের জবাবে প্রধানমন্ত্রী বলেন, :
“#হর ঘর তিরঙ্গা আন্দোলনে সকলে যে উদ্দীপ্তভাবে সাড়া দিয়েছেন তাতে আমি অত্যন্ত আনন্দিত”।
PG/PM/NS
(